open-index/open-wikipedia-markdown huggingface dataset:
Cabinet of Uganda

Mu **kabineti ya Uganda** (2021 okutuuka 2026) mulimu baminisita abajjuvu oba bayite kabineti minisita 30 ne baminisita ababeezi oba abamyuka 50 (bano baali 51 kyokka omuwendo gwakka oluvanyuma lwokufa kwa Sarah Mateke eyali minisita omubeezi ow'ebyokwerinda mu gw'omwenda 2024). 

Ssemateeka wa Uganda eyakolebwa mu mwaka 1995 azze akolebwamu ennongosereza mu nnyingo aya 111 etondawo olukiiko lwa ba minisita. Enyingo eno egamba nti wajja kubaawo Kabineti(olukiiko lwa baminisita olufuzi) era nga eno etuulwamu Pulezidenti wa Uganda , omumyuka wa Pulezidenti, Ssabaminisita kwossa omuwendo gwa baminisita pulezidenti mu kusalawo kwe gwalaba nga gugwanidde okumusobozesa  okutambuza gavumenti Baminisita baalondebwa pulezidenti yadde nga palamenti esobola okubayisako ekiteeso ekibagoba mu ngeri eya kinnoomu
 

## Baminisita ba kabineti
Oluvannyuma lwokulonda kwa bonna okwaliwo mu mwaka 2021 Pulezidenti wa Uganda Yoweri Museveni yakozesa obuyinza obumuweebwa ssemateeka wa Uganda okulonda ba minisita abajjuvu n'abamyuka baabwe era nebasindikibwa eri Palamenti okubakakasa mu mwezi gwomukaaga 2021. Olukalala luno pulezidenti yalukolamu ennongoosereza nga 21 Ogwomusanvu 2022 bweyalonda Nobert Mao nga Minisita w'ebyamateeka n'essiga eddamuzi.  Nga 21 Ogwokusatu 2024 Pulezidenti nate yakola enkyukakyuuka mu Kabineti ye mweyasuliira abamu ku baali ba minisita beyalonda mu 2021 naleeta abapya awamu n'okyuusa abamu okuva mu minisitule emu okudda mu ndala.  Oluvannyuma lwenkyukakyuuka ezo luno lwelukalala lwa ba minisita mu Uganda

## Baminisita ababeezi
Luno lwelukalala lwa ba minisita ababeezi oba abamyuuka ba ba minisita Uganda : 

## Laba ne

* Palamenti ya Uganda
* Ebyobufuzi mu Uganda
* Olukalala lwa bapulezidenti ba Uganda
MYDA FC

**MYDA FC** kiraabu ya mupiira erina akakwate ku kibiina ekidukanya omupiira mu Uganda ng'eno esibuka Malaba, okulinaana Tororo mu bitundu bya Buvanjuba bwa Uganda.

Ttiimu eno yasumusibwa okugenda mu kibinja kya Uganda ekyababinyweera ekya sizoni ya  liigi ya Uganda eya 2020/2021.

## Ebijuliziddwaamu
William Byaruhanga

**William Byaruhanga** Munnamateeka Omunnayuganda era musuubuzi. Yakola nga Ssaabawolereza wa Uganda mu kabineeti ya Uganda . Yalondebwa ku kifo ekyo nga 6 Ogwomukaaga 2016, ng’adda mu bigere bya Fred Ruhindi, eyasulibwa okuva mu kabineeti.  Ye kennyini yasikizibwa Kiryowa Kiwanuka mu Gwomukaaga 5, mu 2021. 

## Obuvo n’obuyigirize
William Byaruhanga yatikkirwa okuva ku Makerere University, ne Diguli mu By'amateeka. Oluvannyuma yagenda kutendekero gyebabangulira banamateeka, n'atikirwa ne  Dipulooma mu by'okwenyigira mu mateeka. Yatwalibwa mu kibiina ekigata banamateeka mu Uganda mu 1988. 

## Emirimu
Nga tanalonddebwa mukifo ky'alimu kati, Byaruhanga yaliko eyali akulira kampuni ekungaanya banamateeka ng'eyitibwa *[[:en:Kasirye_Byaruhanga|Kasirye, Byaruhanga and Company Advocates]]*, kampuni ya banamateeka ey’obwannannyini mu Kampala.  Nga 6 Ogwomukaaga mu 2016, yalondebwa okuba Ssaabawolereza wa Uganda. 

## Obuvunaanyizibwa obulala
William Byaruhanga aweereza ku lukiiko olufuzi olwa kampuni ya Centum Investments, okuva mu Gwekumi mu 2016. 

## Laba ne

* Kabineeti ya Uganda
* Paalamenti ya Uganda

## Ebijuliziddwaamu
HiveColab

**HiveColab** kifo kya buyiiya n'obuvumbuzi ekirera n’okukuza abatandisi b'emirimu mu Kampala mu Uganda. Ekifo kino kyatandikibwawo mu 2010   era kimanyiddwa ng’ekimu ku bifo eby’obuyiiya ebyasooka okumanyibwa mu Afirika wamu n'ekitongole ki  IHub .    HiveColab yatandikibwa omusajja enzaalwa yeggwanga lya Senegal Jon Gosier era nga kakensa mu bya tekinologiya era Ssenkulu wa Appfrica era nga yakolagana n'omusuubuzi Omungereza Marieme Jamme, Daniel Stern, Teddy Ruge wamu n'omukyala munna Uganda Barbara Birungi .  Ekifo kino kissibwamu ensimbi Appfrica,  IndigoTrust  n'ekibiina ky'obwannakyewa ekya Budaaki ekya Hivos .  HiveColab kyekimu ku bibiina ebyatandika omukago ogutaba ebifo ebirera abayiiya naddala mu bya tekinologiya ku ssemazinga wa Afirika oguyitibwa Afrilabs. Barbara Birungi omutandisi wa HiveColab mu Uganda azze ategeeza bulijjo nti akimanyi nti tekinologiya asobola okukyuusa ebiseera by'olukalu lw'Omuddugavu Afirirka eby'omumaaso naddala eri abakyala .  

## Ebiwandiiko ebijuliziddwa
Jinja–Iganga–Bugiri–Tororo Road

**Oluguudo lwa Jinja–Iganga–Bugiri–Tororo** luguudo olusangibwa mu Buvanjuba bwa Uganda, olugatta ebibuga ebyamaanyi bibiri okuli Jinja ne Tororo . Oluusi oluguudo luyitibwa **Tororo–Jinja Road** olwokuba nga byebibuga ebisinga okumanyibwa ku luguudo luno. Oluguudo luno lwelumu kunguudo ezisinga okusaabaza ebyamaguzi wamu nabantu era ebiseera byonna lubeerako emotoka zi lukululana naddala ezo eziva mu ggwanga ery'okumuliraano erya Kenya nga zisaabaza ebyamaguzi okubitwala mu bitundu bya mambuka ga Uganda kwossa ne mu kibuga kya Uganda ekikulu Kampala.

## Endagiriro
Oluguudo luno lutandikira mu kibuga  Jinja mu bwa Kyabazinga bwa Busoga nerweyongerayo mu buvanjuba nga lusalira mu bintundu nga  Bugembe , Kakira mu Jinja Iganga , Bugiri ne Busitema mu disitulikiti ye Busia. Oluguudo luno lukoma mu koona e Tororo welugattira ku nguudo endala bbiri okuli olwa  Tororo–Mbale–Soroti nga luno luyita mu kibuga kya Tororo  okugenda e Mbale ne Soroti. Mu koona oluguudo luno era luyunga ku luguudo lwaTororo – Malaba nga luno lugatta Uganda ne Kenya ku nsalo e Malaba. oluguudo Jinja-Iganga-Bugiri-Tororo luliko obuwanvu bwa kiromita  131 ze mayiro nga 81  

## Embeera y'oluguudo
Oluguudo luno lwa kolaasi era nga luyisa emotoka emu buli luuyi. Oluguudo luli mu kitundu banna byantabula n'ebyobusuubuzi kyebayita ''Northern Corridor'', nga kino kitegeeza enguudo ezigatta ebibuga ebisangibwa mu mawanga g'obuvanjuba bwa Afrika okuli Bujumbura, mu Burundi, Kigali, mu Rwanda ne Kampala, mu Uganda okutuukira ddala e Nairobi, mu Kenya n'ekumwalo  e Mombasa ebyamaguzi binji ebiyita ku luguudo luno gyebiva. Oluguudo luno lukulu nnyo mu by’obusuubuzi byamawanga g'omukago gw'bwovunjuba bwa Afirika naddala ago agatatuuka butereevu ku nsalo za zi ssemayanja. Oluguudo luno era lukulu eri eggwanga  Democratic Republic of the Congo anti lwelugatta ebitundu by'obuvanjuba bwensi eno ku zi ssemayanja nga *[[:en:Indian_Ocean|Indian Ocean]]*. 

## Ebifo ebyenkizo ku luguudo luno
Bino byebimu ku bifo ebiri okumpi n'oluguudo lwa Jinja–Iganga–Bugiri–Tororo ebitera okwettanirwa abatambuze:

# Ekibuga Bugembe ekitebe ky'obwa bwa Kyabazinga bwa Busoga . 
# Ekibuga Kakira ewasangibwa ekitebe ekikulu ekya kampuni za Madhvani Group . 
# Akabuga Musita awali enkulungo y'oluguudo lwa Musita–Mayuge–Lumino–Majanji–Busia. 
# Yunivasite ya Busoga University, esangibwa e Iganga. 
# Eddwaaliro ekkulu e Iganga 
# Akabuga ke Nakalama awatandikira oluguudo lwa Iganga–Tirinyi–Kamonkoli–Mbale kiromita nga  7 nga ovudde e Iganga. 
# Bugiri general hospital  eddwaliro ekkulu mu disitulikiti  Bugiri. 
# Ekitebe kya Tilda Uganda Limited, kampuni eddukanya puloojekiti y'okulima omuceere esinga obunene mu Uganda esangibwa e **Kibimba** Kiromita 18 okuva mu mu kibuga  Bugiri. 
# Ettabi ekkulu erya  Busitema yunivasite e Busitema.
# Ekkolero lya seminti eyeyambisibwa mu kuzimba erya  Tororo Cement Limited e Tororo.

## Laba ne

* Olukalala lw'enguudo mu Uganda
* Olukalala lw'ebifo ebikulakulanye mu Uganda

## Ebiwandiiko ebijuliziddwa
Eddwaliro lya St. Francis e Nkokonjeru

**Eddwaliro lya St. Francis Hospital Nkokonjeru**, abasinga obungi lyebayita **Nkokonjeru Hospital**, ddwaaliro lya bwannannyini, nga amagoba gadda mulyo, ery'abantu bonna mu Uganda ..Lino ddwaliro erikulirwa   obulabirizi bwaba katuliki  e Lugazi . 

## Ekifo
Eddwaliro lino lisangibwa mu tawuni y’e Nkokonjeru, mu Disitulikiti y’e Buikwe, mu Central Region of Uganda. Lisangibwa mu kilometres 50 (31 mi), ku luguudo, mu bugwanjuba bw’amaserengeta g’eddwaliro ly’e Jinja Regional Referral Hospital, mu kibuga Jinja .  Kino kiri mu kilometres nga 58 (36 mi), ku luguudo, mu maserengeta g’obuvanjuba bwa Mulago National Referral Hospital, mu Kampala, ekibuga ekikulu ekya Uganda era nga kino  kye kibuga ekisinga obunene mu Uganda.  Nkokonjeru esangibwa mu kilometres 27 (17 mi), mu maserengeta gobugwanjuba bea Buikwe, ekifo ekitebe kya disitulikiti we kiri. 

## Okulambika okutwaliza awamu
Eddwaliro lino lya bwananyini nga liweereza abantu b'omukitundu bona era nga amagoba gadda mulyo mwennyini, nga lya Bulabirizi bwa bakatoliki mubulabirizi bw'e Lugazi. Kiddukanyizibwa ba *Little Sisters of St. Francis* . Liriko ebitanda ebisobola okusuza abalwadde 60. Eddwaliro lino liweereza abantu b’omu byalo abawereraddala nga 200,000, mu Disitulikiti y’e Buikwe, n’ebitundu ebiriraanyewo mu Disitulikiti y’e Mukono . 

Eddwaliro lino liri mu kitongole kya Uganda Catholic Medical Bureau. Lijjanjaba abalwadde abatali kubitanda  13,381ku kigero buli mwaka ate buli mwaka eyingiza abalwadde abawera 2,061. Bamaama abazaala buli mwaka muddwaliro lino Bali 657, ng’abaana abazaalibwa nga balongiseddwa bali 23.3 ku buli 100. Omuwendo gw’abantu ababeera ku bitanda byayo guli wakati wa bitundu 26.7 ku buli 100. 

## Ebyafaayo
Mu 1926, *Maama Kevin-Kearney* yatandikawo eddwaaliro eryakulaakulana ne lifuuka eddwaaliro eririwo kati. Mu ntandikwa, essira lyali ku kusomesa abantu b’omu kitundu ku bulamu bwa bamaama n’abaana. Mu 1932, essomero ly'abasawo abasookerwako (nurses) lyatandikibwawo. Mu 1959, aba *Little Sisters of St. Francis* baatwala obuvunaanyizibw’okuddukanya ekifo ekizaalirwamu n’eddwaliro ekyaliwo mu kiseera ekyo. Mu 1981 lyatongozebwa nga eddwaliro mu bujjuvu. 

## Laba ne

* Olukalala lw'amalwaliro mu Uganda

Obukatoliki bwa Roma mu Uganda

## Ebiwandiiko ebikozesebwa

## Ebiyungo eby’ebweru
Adolf Mwesige

**Adolf Kasaija Mwesige** (yazaalibwa nga 4 Ogwokuna 1966) munnamateeka, munnabyabufuzi, era y'omu ku bakozi ba palamenti ya  Uganda. Mwesige aweerezaako mu bifo ebyenjawulo mu gavumenti ya Uganda era nga yaliko Minisita avunaanyizibwa ku byokwerinda nensonga z'abaazirwanako mu kabineti ya Uganda okuva nga 6 Ogwomukaaga 2016 okutuuka nga 8 Ogwomukaaga 2021. Yaliko Minisita wa Gavumenti ez’ebitundu okuva nga 18 Ogwokubiri 2009 okutuuka nga 6 Ogwomukaaga 2016. Abadde omubaka wa palamenti omulonde akiikirira e ssaza lya Bunyangabu mu disitulikiti y'e Kabarole okuva mu 1996. Mu Gwomusaavu 2017, essaza lya Bunyangabu lyakutulwa ku Disitulikiti y’e Kabarole okukola Disitulikiti y’e Bunyangabu .

## Obuvo bwe n'okusoma kwe
Yasomera ku ssomero lya Nyakasura e Fort Portal gyeyatuulira siniya ey'omukaaga. Mwesige alina Diguli esooka mu mateeka okuva ku Yunivasite y'e Makerere, yunivasite esinga obukadde mu Uganda. Alina ne dipulooma mu by'amateeka okuva mu ttendekero lya bannamateeka erya Law Development Centre mu Kampala . Alina dipulooma mu mateeka agali ku mutendera gwensi yonna okuva mu kitongole ki Public Administration Promotion Center e Berlin mu Germany ne dipulooma mu mateeka agakwata ku ddembe ly’obuntu okuva mu kitongole ky’amawanga amagatte ekivunaanyizibwa ku ddembe ly’obuntu e Geneva mu Switzerland. 

## Obumanyirivu mu mirimu
Mwesige yafuuka puliida mu Uganda mu mwaka 1994 era nga ali kuddaala erimukkiriza okuwoza mu kkooti enkulu mu Uganda. Wakati w'omwaka 1992 ne 1996, yali mukozi mu minisitule y’ensonga z’ebweru ng’omukungu avunaanyizibwa ku nsonga z’amateeka ne n'ebitebe by'amawanga amalala. Wakati wa 1996 ne 2001, yali akola ng'omukulembeze wamu n'abalala mu kkampuni eya bannamateeka mu Uganda eya *Mwesige, Egunyu & Company Advocates*.

Yasooka okulondebwa ng'omubaka wa palamenti ya Uganda mu 1996, okiikirira essaza lya Bunyangabu mu Disitulikiti y’e Kabarole. Mwesige yaliko Minisita w’emirimu egy’enjawulo mu Ofiisi ya Ssabaminisita.  Okuva mu Gwokubiri gwa 2009 Mwesige yalondebwa okuba minisita avunaanyizibwa ku gavumenti ez’ebitundu. Mu nkyukakyuka mu kabineti eyakolebwa nga 27 Ogwokutaano 2011, Mwesige yasigaza ekifo kye ekya gavumenti ez’ebitundu. Yakola ng’omumyuka wa ssentebe w’olukiiko oluvunaanyizibwa ku nsonga za gavumenti ez'ebitundu mu mawanga agali mu luse olumu ne Bugengereza oluyitibwa Commonwealth Local Government Forum obuvunaanyizibwa buno yabukola okutuusa lweyalondebwa ku bwa Minisita w’ebyokwerinda nga 6 Ogwomukaaga 2016 nga wano yasikira Crispus Kiyonga. Ekifo kino Mwesige yakimalamu ekisanja kimu era bwatyo nasikizibwa Vincent Ssempijja nga 8 Ogwomukaaga 2021. 

Mwesige yalondebwa omukulembeze wa Uganda Yoweri Museveni okukola nga Kalaani wa Palamenti ya Uganda mu lungereza ayitibwa *Clerk to Parliament* era nga wano yasikira Jane Kibirige era natandika okukola emirimu gye mu butongole nga 18 Ogwomunaana 2021. Pulezidenti yazza bugya endagaano ye nga kalaani wa palamenti mu mwaka 2024

## Amaka
Adolf Mwesige musajja mufumbo era alina abaana.
## Laba ne

* Kabineti ya Uganda
* Palamenti ya Uganda
## Ebijuliziddwa


## Ebijuliziddwa wabweru wa Wikipedia
*Website of the Parliament of Uganda
Nyanza Textile Industries Limited

**Nyanza Textile Industries Limited** **(Nytil)**, kkampuni ekola ebyambalo mu Uganda.

## Ekifo wesangibwa
Ekitebe kya kkampuni eno n’ekkolero lya kkampuni eno bisangibwa mu kibuga Njeru, mu Disitulikiti y’e Buikwe, ku lubalama lw’amaserengeta ga Victoria Nile, wakati w’Ensibuko y’omugga Kiira n’essundiro ly’amasannyalaze g’amazzi e Nalubaale . Kino kiri nga  kiro mita 6 (4 mi), ku luguudo, mu maserengeta g’ekitundu ky’abasuubuzi ekiri wakati mu Jinja, ekibuga ekinene ekisinga okumpi.  Nytil eri mu kiro mita 77 (48 mi) ,ku luguudo, ebuvanjuba bwa Kampala, ekibuga ekikulu era ekisinga obunene mu ggwanga eryo.  Endagiriro za ofiisi enkulu n'ekkolero ze zino:0°26'10.0"mumambukka, 33°11'10.0"mubuvanjuba (Obukiika ddyo:0.436116; Obukiika kkono:33.186104). 

Kkampuni eno era erina ekkolero eryokubiri erisangibwa ku Kampala Road, mu kitundu kyobusubuzi mu Kampala wakati .  

## Ebyafaayo
Nyanza Textitle Industries yatandikibwawo mu 1954, gavumenti y’amatwale nga kkampuni ya parastatal. Kkampuni eno yasooka kuddukanyizibwa kkampuni ya Calico Printers Association (CPA), kkampuni esangibwa mu kibuga Manchester mu Bungereza. CPA yawa ebyuma n’obuyambi obw’ekikugu n’okuddukanya emirimu okutuusa mu 1969 oluvannyuma gavumenti ezeetongodde mu Uganda ne ziddukanya ekkolero lino okutuusa mu 1996, lwe baagiguza *Southern Range Nyanza Limited*, kampuni egiddukanya leero. 

## Okulambika okutwaliza awamu
Nytil y’esinga obunene mu makolero g’eby’okwambala ag’omuggundu, Uganda. Eriko ebifo eby’okutunga, okuluka, okukuba langi n’okutunga. Obusobozi bw’okutunga buba kiro 8,000  (18,000 lb) buli ssaawa 24. Era mu ssaawa 24, ekkolero lino lisobola okuluka 100,000 metres (110,000 yd) n’okutunga ebiteeteeyi 18,000. Ekyuma kino kikola bale z’olugoye 150,000 buli mwaka, nga ku zino emitwalo 15 zitundibwa munda mu Uganda ate ezisigadde ne zitwalibwa ebweru w’eggwanga. Mu mwaka gwa 2018, omugatte gw’ensimbi eziyingira zitegekeddwa okubeera obukadde bwa ddoola za Amerika 50 (obuwumbi 167), bw’ogeraageranya n’obukadde bwa ddoola 40 (obuwumbi nga 133) mu 2015. 

## Ebikwekweto by’emirimu
Ekyuma kino kikozesa abantu 1,500 mu nkusakyusa za mirundi ssatu. Kino bw’okigeraageranya n’abakozi 6,800 mu 1996, abaali bakola ebintu byali bitono okusinga eby’abakozi abaliwo kati.  Ekkolero lino ligula ppamba okuva mu balimi okuva mu disitulikiti y'e Kasese, Arua, Hoima ne Masindi .  Ekkolero lino lirina layini y’amasannyalaze eya vvulovumenti eya waggulu eyeetongodde ng’egaba amasannyalaze agawera 3 MW (4,000). hp) y’amaanyi g’amasannyalaze.  Ppamba kkampuni eno gy’ekozesa ayingizibwa okuva mu ggwanga lya Tanzania oba agiggya mu Disitulikiti y’e Kasese mu bugwa njuba bwa Uganda. 

## Laba nabino

* Ebyenfuna bya Uganda
* Olukalala lw'amasundiro g'amasannyalaze mu Uganda

## Ebijuliziddwa
Nyenga, Uganda

**Nyenga** kabuga mu emu ku munisipaali mu Disitulikiti y'e Buikwe, mu masekkati ga Uganda . Divizoni ya Nyenga y'emu ku divizoni essatu ezikola e kibuga Njeru . Divizoni endala ebbiri ye *Wakisi Division* ne *Njeru Division* . 

## Ekifo wekisangibwa
Nyenga esangibwa mu Munisipaali y’e Njeru, nga kiro mita 7  (4 mi), ku luguudo, mu bukiikaddyo bwa Divizoni ye *Njeru* , ekitundu ky’ebyobusuubuzi ekiri wakati mu munisipaali.  Endagiriro z'ekibuga Nyenga mu Uganda ze zino:0°22'48.0"mumambuka; 33°09'00.0"mu buvanjuba (Obukiika ddyo:0.3800; obukiika kkono:33.1500).  Nyenga esangibwa ku buwanvu bwa mita 1,232 (4,042 ft), waggulu w’obugulumivu bw’ennyanja . 

## Obungi bw'abantu
Mu mwaka gwa 2015, Uganda Bureau of Statistics (UBOS) yabalirira nti omuwendo gw’abantu mu divizoni ya Nyenga gwali 50,400. Mu mwaka gwa 2020, ekitongole ekivunaanyizibwa ku bungi bw’abantu kyabalirira nti omuwendo gw’abantu mu Nyenga mu makkati g’omwaka gwali 55,600. Ku bano, 28,200 (50.7 ku buli 100) baali bakyala ate 27,400 (49.3 ku buli 100) baali basajja. UBOS yabalirira nti omuwendo gw’abantu mu Nyenga gweyongera ku kigero kya wakati wa bitundu 2.0 ku buli 100 buli mwaka, wakati wa 2015 ne 2020. 
 

## Ebintu ebyenkizo
Ebintu bino wammanga biri munda mu Nyenga oba okumpi nayo: (a) Ekkanisa ya Nyenga Roman Catholic Church  (b) Nyenga Mission Hospital, era *St. Francis Hospital Nyenga*, ddwaaliro ly’abantu bonna ery’ebitanda 75 eryatandikibwawo mu 1932 nga eddwaaliro ly’ebigenge . Litwalibwa essaza ly'abakatoliki eya Lugazi .  (c) Saint Joseph Minor Seminary Nyenga  (d) Essomero lya Saint Francis School of Nursing and Midwifery  ne (e) Ennyumba y’abaana eya Nyenga Children's Home in Uganda, amaka amanene ag’abaana abataliiko mwasirizi.  

Oluguudo lwa Mukono–Kyetume–Katosi–Nyenga luyita mu Nyenga mu ngeri ey’enjawulo mu bukiikaddyo bw’amaserengeta okutuuka mu bukiikakkono bw’obuvanjuba mu kkubo erigenda ku lutindo lw'ensibuko y’omugga gwa Kiira . 

## Laba nabino

* Buikwe
* Disitulikiti y'e Buikwe
* Amalwaliro mu Uganda
* Amasekkati ga Uganda

## Ebijuliziddwa
Musita

**Musita** kibuga mu Disitulikiti y'e Mayuge, mu Buvanjuba bwa Uganda .

## Ekifo wekisangibwa
Musita ali mu muluka gwa Mulingirire,  mu ggombolola lye  Baitambogwe .Kiro mita  16  (10 mi), ku luguudo, mu maserengeta ga Iganga, ekibuga ekinene ekisinga okumpi.  Kino kiweza kiro mita 25  (16 mi) obukiikakkono bw’obuvanjuba bwa Jinja, ekibuga ekisinga obunene mu kitundu kya Busoga .  Musita eri mu kiro mita 107 (66 mi), ku luguudo, ebuvanjuba bwa Kampala, ekibuga ekikulu era ekisinga obunene mu Uganda.  Endagiriro za Musita ziri 0°31'40.0"mu mambukka 33°23'05.0"mu buvanjuba (obukiika ddyo:0.527778; obukiika kkono :33.384722). 

## Okulambika
kiro mita 104 (65 mi) Oluguudo lwa Musita–Mayuge–Lumino–Majanji–Busia lukola T-junction n’oluguudo lwa Jinja–Iganga (A-109) wakati mu kibuga Musita.  Akatale akakulu e Musita kaalimu abasuubuzi abasoba mu 1,500 mu Ogwokkubiri 2015. 

## Ebijuliziddwa
Minisitule y’ensonga z’e Karamoja (Uganda)

**Minisitule y'ensonga z'e Karamoja** minisitule ya gavumenti ya Uganda ku mutendera gwa kabineti . Minisitule eno evunaanyizibwa ku kukwasaganya entekateka za gavumenti zonna mu disitulikiti ettaano ez'ekitundu ky'e Karamoja . 

John Byabagambi ye minisita avunaanyizibwa ku nsonga z’e Karamoja.   

## Ekifo weesangibwa
Ekitebe kya minisitule eno kisangibwa ku Twin Towers, Sir Apollo Kaggwa Road, mumasekati ga Kampala, ekibuga ekikulu ekya Uganda era ekibuga ekisinga obunene. Endagiriro y'ekitebe kya minisitule eno eri 0°18'58.0"mu mamambuka, 32°35'11.0"mu buva njuba(bukiika ddyo:0.316111; bukiika kkono:32.586389). 

## Okulambika okwenjawulo
Minisitule eno y'emu ku ofiisi ya ssaabaminisita wa Uganda . 

## Ensengeka y’obukulembeze
Minisita wa kabineti ayambibwako minisita w'eggwanga ow'ensonga z'e Karamoja Moses Kizige .   Christine Guwatudde Kintu y'akulira eby'okubala ebitabo mu minisitule eno. 

## Olukalala lwa baminisita

### Minisita w’ensonga z’e Karamoja

* Mary Goretti Kitutu (8 Ogwomukaaga 2021 - kati) 
* John Byabagambi (6 c  2016 - 8 Ogwomukaaga  2021) 

### Minisitule ya Karamoja

* Janet Museveni (27 Ogwokuttano 2011 - 6 Ogwomukaaga 2016) 

## Laba nabino

* Palamenti ya Uganda

## Ebijuliziddwa
Minisitule y’ebyobulambuzi, ebisolo by’omu nsiko n’eby’edda (Uganda)

**Minisitule ya Uganda ey’ebyobulambuzi, ebisolo by’omu nsiko n’eby’edda** ye minisitule ku mutendera gwa kabineti evunaanyizibwa ku kutumbula eby’obulambuzi, okukuuma n’okulabirira ebisolo by’omu nsiko, n’okukuuma, okulongoosa n’okukuuma ebifo n’ebijjukizo eby’ebyafaayo eby’obutonde n’ebijukizo eby’eggwanga. 

## Ekifo wesangibwa
Ekitebe kya minisitule eno kiri ku mwaliiro ogwokubiri, Rwenzori Towers ku 6 Nakasero Road, mu masekatti ka Kampala, ekibuga ekikulu era ekisinga obunene mu Uganda.  Endagiriro z'ekitebe kino ziri 0°19'02.0"mumambuka, 32°34'47.0"mu buvanjuba (obukiika ddyo:0.317223; obukiika kkono:32.579723). 

## Enzirukanya y’emirimu
Mu by’okuddukanya emirimu, minisitule eno egabanyizibwamu ebitongole bino wammanga:

* Ekitongole ky’enkulaakulana y’ebyobulambuzi - ekivunaanyizibwa ku kukwasaganya obuvunaanyizibwa bw’obulambuzi bwa minisitule. Mu bino mulimu okukung’aanya, okutereka, okwekenneenya, n’okubunyisa by’obulambuzi. Ekitongole kino kikwatagana n’ekitongole ky’ebyobulambuzi ekya Uganda Tourism Board n’ekitongole ekitendeka abatendesi ba wooteeri n’obulambuzi mu kukola emirimu gyabwe. 
* Ekitongole ky'okukuuma ebisolo by'omu nsiko - ekivunaanyizibwa ku "kukola, okulondoola n'okwekenneenya okussa mu nkola enkola, enteekateeka z'eggwanga, amateeka, ebiragiro, n'obukodyo ku kukuuma n'okutumbula eby'obugagga by'ebisolo by'omu nsiko, n'okuwa gavumenti amagezi agasaanidde era mu budde". 
* Ekitongole ky'ebifo ebiterekerwamu ebyedda n'ebijukizo - ekyaweebwa omulimu gw’okutumbula, okukuuma n’okwanjulira eby’obutonde n’ebyobuwangwa bya Uganda nga bakung’aanya, okukuuma, okusoma n’okubunyisa amawulire. 

## Obukulembeze
Omukulembeze w’ebyobufuzi mu minisitule eno ye Minisita Omukulu Tom R. Butime .  Minisita w’eggwanga ow’ebyobulambuzi ye Omukulu Martin Mugarra Bahinduka okuva nga 24 Ogwomukaaga 2021. 

## Olukalala lwa baminisita

### Minisita w’ebyobulambuzi, ebisolo by’omu nsiko n’eby’edda

* Tom Butime (6 Ogwomukaaga  2016 - paka leero) 
* Maria Mutagamba (15 Omwezi gwomunaana 2012 - 6 Ogwomukaaga  2016) 
* Ephraim Kamuntu (27 Ogwokuttano 2011 - 15 Ogwomunnana 2012) 
* Serapio Rukundo (1 Ogwomukaaga  2006 - 27 Owokutaano 2011) 

### Minisita w’ebyobusuubuzi, amakolero, eby’obulambuzi n’ebisolo by’omu nsiko

* Daudi Migereko (12 Ogwoluberyeberye 2005 - 1  Ogwomukaaga  2006) 

## Obukulembeze

* Kabineti ya Uganda
* Gavumenti ya Uganda

## Ebijuliziddwa
GM Sugar Uganda Limited

**GM Sugar Uganda Limited** era nga **GM Sugar Limited** oba **GM Sugar** ekola ssukaali mu Uganda .  

## Ekifo wesangibwa
Ekitebe kya kkampuni eno n’ekkolero lino biri mu kibuga Njeru mu Disitulikiti y’e Buikwe, ku luguudo lwa Kampala–Jinja Highway, kiro mita 13.5 (8 mi), mu maserengeta g’ekitundu ky’ebyobusuubuzi ekiri wakati mu Jinja, ekibuga ekinene ekisinga okumpi.  Kino kiweza 69 kilometres (43 mi) ebuvanjuba bwa Kampala, ekibuga ekikulu era ekisinga obunene mu Uganda.  Endagiriro y'ekitebe kya kkampuni eno ziri 0°24'43.0"mu mambuka, 33°08'10.0"mu buvanjuba (bukiika ddyo:0.411939;bukiika kkono:33.136106). 

## Okulambika
GM Sugar Uganda Limited yatandikibwawo mu 2006.  Kkampuni eno mmemba mu kibiina kya Millers Association of Sugarcane, ekibiina ky’amakolero abakola ssukaali mu Uganda. 

## Laba ne

* Olukalala lw'abakola ssukaali mu Uganda

## Ebijuliziddwa
Ssaabaminisita wa Uganda

**Ssaabaminisita wa Uganda** ye ssentebe wa kabineti ya Uganda wadde nga pulezidenti y'akulira gavumenti mu ngeri ennungi . Robinah Nabbanja abadde ssaabaminisita okuva nga 21 Ogwomukaaga 2021. 

Ekifo kya Ssaabaminisita kyatondebwawo omulundi ogwasooka mu 1962. Mu 1966, Ssaabaminisita Milton Obote yayimiriza Ssemateeka, n’aggyawo ekifo kya Katikkiro, n’alangirira Pulezidenti. Mu 1980, ekifo kya Ssaabaminisita kyaddamu okuteekebwawo.

Ssaabaminisita alondebwa Pulezidenti nga Palamenti emukkirizza.

## Yafeesi
Ekitebe kya ofiisi ya ssaabaminisita wa Uganda kisangibwa ku Twin Towers ku luguudo lwa Sir Apollo Kaggwa, mu masekkati ga Kampala, ekibuga ekikulu ekya Uganda era ekisinga obunene.  Endagiriro y'ekitebe kino ziri 0°18'58.0"mu mambuka, 32°35'13.0"buvanjuba (Bukiika ddyo:0.316111; Bukiika kkono:32.586944). 

;   

;

;

### Katikkiro wa Uganda Protectorate

### Ba Ssaabaminisita ba Uganda

## Ensengeka y’ekitongole
We bwazibidde mu Ogwekkumi 2016, ofiisi ya Ssaabaminisita yalabirira minisitule za kabineti ne minisitule entonotono eziwerako, omuli: 

# Omumyuka wa Ssaabaminisita asooka: Moses Ali
# Minisita avunaanyizibwa ku mirimu egy’awamu, ofiisi ya Ssaabaminisita: Mary Karooro Okurut
# Minisitule evunaanyizibwa ku nsonga z'e Karamoja : ekulemberwa Minisita John Byabagambi
# Minisita w’ensonga z’e Karamoja: Moses Kizige
# Minisitule y'okwetegekera obutyabaga n'ababundabunda : ekulemberwa Minisita Hilary Onek
# Minisita w’eggwanga avunaanyizibwa ku kwetegekera obutyabaga n’ababundabunda: Musa Ecweru
# Katikkiro wa Gavumenti: Ruth Nankabirwa
# Minisita w'eggwanga mu bitundu by'obukiikakkono : Grace Kwiyucwiny
# Minisita w'eggwanga mu Luwero Triangle : Dennis Galabuzi Ssozi
# Minisita w’ensonga z’e Teso : Agnes Akiror
# Minisita w’ensonga z’e Bunyoro : Ernest Kiiza

## Laba nabino

* Pulezidenti wa Uganda
* Olukalala lw'abakulembeze b'amatwale ga Uganda
* Omumyuka wa Pulezidenti wa Uganda
* Omumyuka wa Ssaabaminisita wa Uganda
* Ebyobufuzi bya Uganda
* Ebyafaayo bya Uganda
* Ebibiina by'ebyobufuzi mu Uganda

## Ebijuliziddwa
Mayuge Sugar Industries Limited

**Kkampuni ya Mayuge Sugar Industries Limited** ( **MSIL** ) kkampuni ekola ssukaali mu Uganda nga y'ekwata ekifo eky'okusatu mu by'enfuna mu mukago gw'amawanga g'obuvanjuba bw'Afrika

## Ekifo wesangibwa
Mayuge Sugar Industries Limited esangibwa ku luguudo lwa Musita–Mayuge–Lumino–Majanji–Busia Road, mu Disitulikiti y’e Mayuge mu Buvanjuba bwa Uganda, kiro mita 9  (6 mi) obukiikakkono bw’amaserengeta g’ekibuga Mayuge, ekifo ekitebe kya disitulikiti we kiri.  Kino kiri kiro mita 20  (12 mi) mu bukiikaddyo bwa Iganga, ekibuga ekinene ekisinga okumpi.  Ekkolero eddene erya kkampuni eno lisangibwakiro mita  28  (17 mi), ku luguudo, ebuvanjuba bwa Jinja, ekibuga ekisinga obunene mu kibuga ekisinga obunene mubbendobendo lino.  Endagiriro y'ekitebe kya kkampuni n'ekkolero biri 0°30'21.0"mambuka, 33°24'55.0"buvanjuba (Bukiika ddyo:0.505824; bukiika kkono:33.415278). 

## Okulambika
Kkampuni eno ekola ssukaali, eyatandikibwawo mu 2005, ng’ekola ttani 60,000 buli mwaka. Ekkolero lya ssukaali era lirina era lye liddukanya Mayuge Thermal Power Station, ekyuma ekikola amasannyalaze aga megawatt 1.6,  nga gasobola okugaziwa okutuuka ku MW 22.  MSIL y’emu ku kkampuni empya ezikola ssukaali mu ggwanga ezaayamba mu kukola ssukaali ttani 450,000 ezisuubirwa mu ggwanga lyonna ezisuubirwa mu mwaka gwa 2004. 

## Obwannannyini
MSIL kkampuni ya Maheswaris & Patels Group of Companies (M&P Group), kkampuni y’amakolero, ng’ebintu by’eyagala mulimu okukola ssukaali, okukola amasannyalaze, okukola ebyuma, okuwunda ebyuma n’okuzimba. 

## Obwammemba
Mayuge Sugar Industries Limited si mmemba wa Uganda Sugar Manufacturers Association (USMA), ekibiina ky’amakolero ekikulembedde mu kukola sukaali mu ssaza lino.  Kkampuni eno mmemba mu kibiina ekigatta amakolero ekya Uganda Manufacturers Association (UMA). 

## Laba nabino

* Ebyenfuna bya Uganda
* Olukalala lw'abakola ssukaali mu Uganda

## Ebijuliziddwa
Kamuli Sugar Limited

**Kamuli Sugar Limited** ( **KSL** ), kkampuni ekola ssukaali mu Uganda .  

## Ekifo wesangibwa
Ekitebe ky’ekkolero ne kkampuni eno kisangibwa ku luguudo lwa Jinja-Kamuli-Mbulamuti, nga luli kiro mita12  (7 mi) mu bukiikaddyo bw’ekibuga Kamuli, ekitebe kya disitulikiti we kiri.  Endagiriro z'ekitebe kya kkampuni eno ze zino: 0°51'07.0"mambuka, 33°07'34.0"buvanjuba (Bukiika ddyo:0.851955; Bukiika kkono:33.126103).  Kkampuni eno mmemba mu kibiina kya Millers Association of Sugarcane, ekibiina ekigatta amakolero mu ggwanga lyonna eky’abakola ssukaali omutonotono mu Uganda. 

## Okulambika
Kamuli Sugar Limited, eyatandikibwawo mu 2010,  mmemba mu kibiina kya Pramukh Group of Companies, omuli Pramukh Steel Limited, eyatandikibwawo mu 2007, ne Ajay Cotton Limited, eyatandikibwawo mu 2009. 

## Laba nabino

* Olukalala lw'abakola ssukaali mu Uganda
* Disitulikiti y’e Kamuli

## Ebijuliziddwa
Jinja Hospital

**Eddwaaliro lya Jinja Regional Referral Hospital** erimanyiddwa ennyo nga **Jinja Hospital** eddwaliro erisangibwa mu kibuga Jinja mu buvanjuba bwa Uganda . Ekifo kino ekigweramu ebitanda 600 lye ddwaaliro erisinga obunene mu buvanjuba bwa Uganda, wadde ng’abalwadde abalala bangi baweebwa ebitanda okusukka ku busobozi bwakyo obwakkirizibwa, nga bangi balina okwebaka wansi. 

## Ekifo werisangibwa
Eddwaaliro lino lisangibwa wakati mu kibuga Jinja, si wala nnyo okuva ku nsibuko y’omugga Kiira . Lino ddwaliro lya Regional Referral Hospital eritwala disitulikiti okuli Bugiri, Iganga, Jinja, Kaliro, Kamuli, Luuka, Mayuge, Namayingo , Kayunga n'ebitundu by'e Buikwe .  Eddwaaliro lino lisangibwa kiro mita 84  (52 mi) ebuvanjuba bw'eddwaliro ly'eggwanga erya Mulago .  Endagiriro y'eddwaliro ly'e Jinja Regional Referral Hospital eri: 00°25'52.0"mambuka, 33°12'18.0"buvanjuba (Bukiika ddyo:0.431111; Bukiika kkono:33.205000). 

## Okulambika
Eddwaliro ly’e Jinja lye limu ku malwaliro e kkumi na asatu (13) agatwala ebitundu ebinene mu Uganda. Era lye limu ku malwaliro ekkumi n’ettaano (15) agaalondebwa nga agokugezeserezaako abasawo abatendekebwa abayizi abatikkirwa mu masomero g’obusawo mu Uganda mwe bayinza okutendekebwa omwaka mulamba nga balabirirwa abawi b’amagezi n’abakugu mu by’obusawo n’okulongoosa ebiragiddwa. Mu kiseera kino eddwaaliro lino ligenda mu maaso n’okuddaabirizibwa okw’amaanyi nga kivudde ku nsimbi eziriwo okuva mu gavumenti okukulaakulanya kapito. 

## Ekitongole ekirabirira abalwadde abayi
Mu Gwomusanvu 2009, ekitongole ekipya eky’abalwadde abayi  eky’ebitanda 20 kyatandikibwawo. Ensimbi z’okuzimba zaawebwayo: 1. Ekibiina kya Rotary club e Jinja mu Disitulikiti 9200 2. Ekibiina kya Rotary club ekya Eugene, Oregon, Amerika mu Disitulikiti 5110 3. Gavumenti ya Uganda ng'eyita mu minisitule y'ebyensimbi okuteekateeka n'enkulaakulana y'ebyenfuna .

Ebyuma ebiyimirizaawo obulamu mu kitongole ekirabirira abalwadde abayi byaweebwayo: 1. Assist International, ekitongole ky’obwannakyewa ekisangibwa mu California, Amerika ne 2. General Electric, ekitongole ky’Amerika ekikola ebyuma eby’obujjanjabi eby’omulembe n'ebyuma ebirala ebyesigikka ebikozesebwa.

## Laba nabino

* Amalwaliro mu Uganda

## Ebijuliziddwa
Giuseppe Filippi

**Giuseppe Filippi** (yazaalibwa 17 Ogwokussatu 1945) ye musaserodooti w'Abakatuliki Omuyitale eyaweereza ng'Omusumba w'essaza ly'e Kotido, okuva nga 17 Ogwomunana 2009 okutuuka nga 25 Ogwekkumi 2022.  Yalondebwa okuba Apostolic Administrator w'essaza ly'e Kotido nga 25 Ogwekkumi 2022. 

## Ensibuko n’obusaserdooti
Filippi yazaalibwa nga 17 Ogwokusssatu 1945 mu Baselga del Bondone, mu munisipaali ya Trento, Italy, mu kiseera ky'obufuzi bwa Italian Social Republic . Nga 28 Ogwokkuna 1977, yakola ebirayiro nga mmemba w’ekibiina kya Comboni Missionaries of the Heart of Jesus (MCCI). Nga 26 January 1978, yatuuzibwa okuba omusaserodooti mu Lutikko ya San Vigilio, mu Ssaza ly’e Trento, nga yatuuzibwa Ssaabasumba Alessandro Maria Gottardi, Ssaabasumba wa Trento. 

## Nga omusumba
Filippi yalondebwa okuba Omulasumba w’e Kotido nga 17 Ogwomunana 2009 era n’atukuzibwa ng’omusumbai nga 19 Ogwekkuminebiri eyaddako, yatukuzibwa Ssaabasumba Cyprian Kizito Lwanga, Ssaabasumba wa Kampala, ng’ayambibwako Ssaabasumba Denis Kiwanuka Lote, Ssaabasumba w’e Tororo n'omusumba Giuseppe Franzelli, MCCI, Omusumba w’e Lira . 

Omusumba Filippi yasikiddwa Omusumba Dominic Eibu, M.C.C.J.  

## Ebijuliziddwa
Namayingo

**Namayingo** kibuga mu Disitulikiti y'e Namayingo mu Buvanjuba bwa Uganda . Kye kifo ekitebe kya disitulikiti we kiri. 

## Ekifo
Namayingo eri ku lukalu mu kitundu kya Busoga era nga kiro mita 31 (19 mi), ku luguudo, mu bukiikaddyo bw’obuvanjuba bwa Bugiri, ekibuga ekinene ekisinga okumpi.  Kino kiweza kiro mita 88  (55 mi), ku luguudo, mu bukiikaddyo bw’obuvanjuba bwa Jinja, ekibuga ekisinga obunene mu kitundu kya Busoga . 

Ekibuga Namayingo kisangibwa ku *luguudo lwa Musita–Mayuge–Lumino–Majanji–Busia*, nga kiro mita 35  (22 mi), mu bukiikaddyo bw’amaserengeta ga Busia, ekibuga ekinene ekisinga okumpi.  Endagiriro ya Namayingo ziri 0°20'42.0"mu mambuka, 33°52'48.0"buva njuba (bukiika ddyo:0.3450; bukiika kkono:33.8800).  Namayingo Town etudde ku buwanvu bwa mita1,276 (4,186 ft) waggulu w’obugulumivu bw’ennyanja  . 

## Okulambika
Ekibuga Namayingo kitono ate nga kijjudde enfuufu era tekirina mazzi ga lukale, amasannyalaze, oba emyala.  Enguudo z’olukale zimanyiddwa nnyo nga mbi, ekyaviirako okwekalakaasa okw’olukale okwalimu abantu nga 200 mu Gwoluberyeberye 2013. 

Mu 2020, oluguudo lwa Musita–Lumino–Busia Road, oluyita mu kibuga era nga lubadde lulongoosebwa okutuuka ku mutindo gwa bitumen ogw'omutendera II okuva mu 2015, lwatandikibwawo mu Gwekkumi nogumi 2020, nga bamalirizza okuddaabiriza okwo.  Oluguudo luno oluddabiriziddwa luvuddeko obudde bw’entambula obwangu n’okutereeza obwangu bw’okukola bizinensi mu kabuga k’e Namayingo, mu Disitulikiti y’e Namayingo n’ebitundu ebiriraanyewo. 

## Obungi bw'abantu
Mu Gwomwenda 2002, okubala abantu kwalaga nti omuwendo gw’abantu mu Namayingo guli 8,332. Mu Gwomunana 2014, okubala abantu mu ggwanga lyonna kwalaga omuwendo gw’abantu 15,741. 

Mu mwaka gwa 2015 ekitongole ekivunaanyizibwa ku bibalo ekya Uganda Bureau of Statistics (UBOS) kyabalirira nti omuwendo gw’abantu mu kibuga kino gwali 15,900. Mu mwaka gwa 2020, ekitongole ekivunaanyizibwa ku bungi bw’abantu kyabalirira nti omuwendo gw’abantu mu Namayingo Town gwali 17,300. Ku bano, 9,100 (52.6 ku buli 100) baali bakyala ate 8,200 (47.4 ku buli 100) baali basajja. UBOS yabalirira nti omuwendo gw’abantu mu kibuga kino gukula buli mwaka okutuuka ku bitundu 1.70 ku buli 100, wakati wa 2015 ne 2020. 

## Ebintu ebyenkizo
Ebifo ebirala bino wammanga eby’enjawulo biri mu nsalo z’ekibuga oba okumpi n’ensalo zaakyo: 

1. . Ofiisi za Tawuni Council y’e Namayingo

2. . Ofiisi za Gavumenti ez’ebitundu mu Disitulikiti y’e Namayingo

3. . Akatale ka Namayngo Central

4. . Buyinja Health Centre IV, ekitongole kya gavumenti eky’ebyobulamu ekya minisitule y’ebyobulamu mu Uganda, ekiddukanyizibwa abaddukanya disitulikiti y’e Namayingo.

5. 5. . Oluguudo lwa Musita–Mayuge–Lumino–Majanji–Busia, oluyita mu kibuga mu ludda olw’amaserengeta okudda ebuvanjuba olw’awamu. 

6. 6. . *Holy Resurrection Orthodox Church*, mu ssaza ly’e Buhemba, kro mita 17 (11 mi), mu bukiikaddyo bw’amaserengeta g’ekibuga, okuva ku luguudo Namayingo–Maruba. 

## Ebijuliziddwa
Mayuge

**Mayuge** kibuga mu bitundu by'obuvanjuba bwa Uganda . Ekifo ekitebe kya Disitulikiti y'e Mayuge we kiri . 

## Wekisangibwa
Mayuge esangibwa ku luguudo lwa Musita–Mayuge–Lumino–Majanji–Busia, nga kiro mita 14(9 mi) ebugwanjuba bw’obuvanjuba bwa Musita .  Kino kiweza kiro mita 28 (17 mi) mu bukiikaddyo bwa Iganga, ekibuga ekinene ekisinga ekiri okumpi. 

Mayuge eri ku kiro mita 38 (24 mi), ebuvanjuba bwa Jinja, ekibuga ekisinga obunene mu kitundu kya Busoga .  Ebitundu ebiriraanyewo mulimu Bugade, Bwondha, Bugoto, Buwaya, Busakira, Kigandalo, Musita, ne Mbaale. Endagiriro z'ettaka eza Mayuge ziri 0°27'28.0"Mambuka, 33°28'48.0"Buvanjuba (Bukiika ddyo:0.457782; Bukiika kkono:33.480003).  Munisipaali ya Mayuge eri ku buwanvu bwa 1,158 metres (3,799 ft) waggulu w’obugulumivu bw’ennyanja. 

## Okulambika.
Mayuge kitundu kitono eky’omu byalo nga kiri mu nteekateeka z’okufuuka ekibuga. Mayuge ye munisipaali yokka mu Disitulikiti y’e Mayuge. Obuyonjo kye kimu ku kusoomoozebwa okunene ekibuga kino kwe kyayolekagana nabyo mu 2010. 

## Obungi bw'abantu
Mu mwaka gwa 2002, okubala abantu mu ggwanga lyonna kwabalirira nti abantu ba Mayuge baali nga 8,720. Mu mwaka gwa 2010, ekitongole ekivunaanyizibwa ku bibalo ekya Uganda Bureau of Statistics (UBOS) kyabalirira nti abantu bano baali 11,500. Mu mwaka gwa 2011, UBOS yabalirira nti abantu baali 11,900.  Nga 27 Ogwomunaana 2014, okubala abantu mu ggwanga lyonna kwalaga omuwendo gw'abantu 17,151. 

## Emirimu gy’ebyenfuna
Emirimu gy’ebyenfuna mu kibuga kino gisinga kwetooloola ku bulimi obw’okweyimirizaawo, okulunda enkoko, n’obulunzi bw’ebisolo. 

## Amasanyalaze
Mayuge we wali essundiro ly’amasannyalaze g’enjuba erya Mayuge Solar Power Station, ekyuma kya PV eky’amasannyalaze g’enjuba ekya megawatts 10 ezigabira amasannyalaze mu Uganda. Faamu eno ekola amasannyalaze g’enjuba yatandikibwawo mu Gwomukaaga 2019. 

## Laba nabino

* Ekitundu kya Busoga
* Olukalala lw'ebibuga n'obubuga mu Uganda

## Ebijuliziddwa
Felix Kulaygye

**Felix Kulayigye** munnamajje ku ddaala erya Acting Major General  mu jje lya ''Uganda People's Defence Force'' (UPDF). Ono era ye mwogezi w'ejje lino okuva nga  4 Ogwokubiri 2022 era nga  gwe mulundi gwe ogw’okubiri okubeera mu buvunaanyizibwa buno era nga omulundi ogwasooka gwaliwo wakati wa 2005 ne 2013. 

## Ebyafaayo bye
Kulayigye yazaalibwa mu mwaka 1964. Kitaawe ye *Fredrick Semichacha* ne nnyina *Regina Abagirinka* ku kyalo Gayaza, mu Disitulikiti y'e Masaka . Famire eno yasenguka okuva mu Disitulikiti y’e Kisoro, era n'esenga  mu Disitulikiti y’e Bukomansimbi obudde buno . Ye mwana asembayo mu maka ku baana  omwenda. Maama we yafa amangu ddala nga Kulayigye amaze okuzaalibwa era yakulira mu kifo ekirabirira bamulekwa e Rutshuru mu Disitulikiti y’e Kisoro. 

## Emisomo
Kulayigye yasomera mu masomero ga pulayimale agawerako kyokka nga  P7 yajimalira ku *ssomero lya St. Herman Nkoni Boys’ Primary School* e Masaka. Eno gyeyava okugenda ku  *Kabalega Secondary School* n’asomerayo okutuuka lweyamaliriza siniya eyokuna nagenda ku *Kololo High School* gyeyamalira siniya ey'omukaaga. Oluvannyuma, yayingira Makerere University, okusoma obusomesa era natikkirwa diguli ya  ''Bachelor of Arts in Education'', mu 1989. Oluvannyuma yaddayo ku yuinivasite yeemu okusoma diguli ey'okubiri mu kuteekateekera ebyenfuna eya ''Master of Arts mu Economic Policy and Planning''.

## Obuweereza mu maje
Kulayigye yeggata ku maje ga Uganda mu 1989, oluvannyuma lw’okumaliriza emisomo gye egya diguli esooka ku yunivasite. Yeetaba butereevu mu kulwanagana okwali mu  mambuka ga Uganda nga UPDF erwanagana nabayeekera aba Lord's Resistance Army abaaduumirwanga Joseph Kony era nga eno yali omu ku baduumizi bakabinja kabajaasi akatonotono mu lungereza akayitibwa *platoon*. Oluvannyuma okuva mu mwaka 2005 okutuuka mu 2013, yeyali omwogezi wa UPDF.  Kulayigye era yaliko akwanaganya ensonga z'ebyobufuzi mu maje mu lungereza ayitibwa *Chief Political Commissar*. Mu 2016, yalondebwa okubeera omubaka wa Palamenti ng’akiikirira UPDF mu Palamenti ey’ekkumi (2016 okutuuka 2021).  Ono y'omu era yaliko mu kiwayi kyamaje  ekikuuma Pulezidenti ekyayitibwanga *Presidential Protection Unit*  nga leero kiri wansi wa *Special Forces Command* mu  UPDF. 

Mu Gwokubiri  gwa 2019, yakuzibwa okuva ku ddaala lya colonel n’adda ku brigadier, mu ntekateeka eyalimu okukuza banamaje eb'enjawulo nga bonna omugatte baasoba mu 2,000. 

Mu Gwokubiri 2022 omuduumizi w’amaje ow'okuntikko General Yoweri Museveni . , yaddamu okulonda Brigadier General Felix Kulayigye okwogerera ejje lya Ugana erya UPDF era nga yasikira Brigadier Flavia Byekwaso, eyasindikibwa ku misomo mu ttendekero lyamaje erya *National Defence College,* Njeru mu Disitulikiti y’e Buikwe . 

## Ebirala ebimukwatako
Felix Kulayigye musajja mufumbo era nga mukyala we ye Justine Bagonza era balina abaana basatu ab’obuwala n’abobulenzi  babiri.  

## Laba ne

* Moses Ddiba Ssentongo
* Fred Tolit

## Ebiwandiiko ebijuliziddwa
Nile Breweries Limited

**Kkampuni ya Nile Breweries Limited** ( **NBL** ) y'esinga okukola bbiya mu Uganda .  

## Ekifo wesangibwa
Ekitebe kya NBL n’ebbibiro ly’omwenge eddene biri mu kibuga Njeru mu Disitulikiti y’e Buikwe,kiro mita 6  (4 mi) obukiikakkono bw’obuvanjuba bw’ekitundu ky’ebyobusuubuzi ekiri wakati mu Jinja, Uganda .  Kino kiweza kiro mita 77 (48 mi), ku luguudo, ebuvanjuba bwa Kampala, ekibuga ekikulu era ekisinga obunene mu Uganda.  Endagiriro z'ekitebe kya kkampuni eno ziri 0°26'19.0"Mambuka, 33°10'47.0"Buvanjuba (Bukiika ddyo:0.438620; Bukiika kkono:33.179720). 

## Okulambika

NBL yalina omugabo ogubalirirwamu ebitundu 52 ku buli 100 ku katale ka bbiya mu Uganda mu mwaka gwa 2013.  Okuva olwo kino kyakula ne kituuka ku bitundu 57 ku buli 100.

Eagle Lager yatongozebwa okutumbula enkozesa ya omuwemba ogulimibwa mu ggwanga okukola bbiya za lager n’okukendeeza okwesigama ku bikozesebwa ebiyingizibwa mu ggwanga. Kati mu bikozesebwa mu kugaziya kkampuni eno mulimu Eagle Extra, Eagle Poa ne Eagle Dark. 

## Ebyafaayo
NBL yatandika mu 1951 ng’ebbibiro limu e Jinja. Ebbibiro lino lyafuulibwa lya ggwanga lyonna mu 1972 Pulezidenti Idi Amin . Mu 1997, South African Breweries yagula emigabo 40 ku buli 100 mu bbibiro lino, ne lisitula kino okutuuka ku bwannannyini mu bujjuvu mu Gwomusanvu 2001.   Kati kampuni eno kitundu kya famire ya ABInBev kyenyumirizaamu oluvannyuma lw’okumaliriza obulungi okugatta bizinensi ne SABMiller plc mu 2016.

## Ebikwekweto by’emirimu
Mu gwekkumi 2013, NBL yaggulawo ebbibiro eppya e Mbarara, nga liri kiro mita 250(155 mi), mu bukiikaddyo bw’amaserengeta ga Kampala. Ekyuma kino ekyazimbibwa ku bukadde bwa ddoola za Amerika 90.6 (obuwumbi nga UGX:235), kyali kisuubirwa okufulumya kuleeti bya bbiya obukadde butaano n’ekitundu buli mwaka. Ekyuma ekipya ekikola omwenge kikozesa omuwemba, kasooli, ne ssayiri, nga zino zisinga kulimibwa balimi mu kitundu kino. Ebintu ebikolebwa mu bbibiro lino bitundibwa mu ggwanga ne bitwalibwako ne  mu South Sudan ne Democratic Republic of the Congo . 

Ekkolero lya maltings nga liriko ekitundu kya ttani 120 lyazimbibwa mu kifo awakolebwa omwenge e Jinja mu 2011 okuwagira enteekateeka y’okulima ssayiri mu kitundu n’okugabira ebbibiro lino.  eyeenyigira mu kuzimba kuno yali Excel Construction Limited,  eyatandikibwawo mu 1992 nga kkampuni ey’awamu wakati wa Madhvani Group ne Gomba Construction Company Ltd. 

## Ebika by’ebintu
Mu mwaka gwa 2013, Nile Breweries yalina ebika bya bbiya kkumi ebikolebwa mu ggwanga (Nile Special, Nile Gold, Club Pilsner, Castle Lite, Castle Milk Stout, Eagle Lager, Eagle Extra, Eagle Dark, Eagle Poa ne Chairman’s ESB), ekika kya bbiya kimu kyakolebwa nga ekyekinannsi mu  Africa( Chibuku), lager bbiri eziyingizibwa mu ggwanga ( Castle Lager ne Grolsch ) . 

Mu 2014, akabonero ka Nile Special akamanyiddwa ennyo kaali katwalibwa e Kenya . 

## Ebijuliziddwa
Haruna Kasolo Kyeyune

**Haruna Kasolo Kyeyune** munnabyabufuzi mu Uganda . Ye Minisita omubeezi mu avunaanyizibwa ku byensimbi  mu kabineti ya Uganda Obuvunaanyizibwa bwe mu minisitule eno ey'ebyensibi obusinga bukwata ku ssente entonotono ezikozesebwa mu byobusuubuzi oba bizinensi entonno mu lungereza ekiyitibwa *Microfinance* . Yalondebwa ku kifo ekyo nga 6 Ogwomukaaga 2016.  Kasolo era yaliko omubaka  mu palamenti akiikirira Kyotera County mu disitulikiti ye Rakai mu Palamenti ya Uganda ey’ekkumi (2016–2021).  Mu kulonda kwa bonna okwaliwo mu Uganda mu mwaka 2021, John Paul Mpalanyi Lukwago munna Democratic Party (DP) yamuwangula era bwatyo Kasolo nafiirwa ekifo mu palamenti nga omubaka omulonde yadde nga ne palamenti y'ekkumi nemu atuula olw'ekifo kye nga minisita.  Kasolo nga minisita amannyiddwa nnyo olwokubunyisa entekateeka za gavumenti naddala ezo eziri mu minisitule y'ebyensimbi okugeza nga e*myooga* ne *Parish Developemnt Model* (PDM) ssako n'okuba omu ku bateesa ku pulogulaamu y'ebyobufuzi ebeera ku TV ya NBS buli lwakubiri nga eno eyitibwa *NBS Barometer.*

**EBIRALA EBIMUKWATAKO**

Hajji Kasolo nga ojjeeko okuba munna byabufuzi musajja mufumbo era mukyala we ye Dr. Ruth Aisha Biyinzika. Kasolo era omu ku basuubuzi abatutumufu mu Uganda ne mu bbendo bendo lye Masaka era nga ye nnanyini wooteri ya *Solo Hites* esangibwa mu kibuga masaka.

## Laba ne

* Kabineti ya Uganda
* Palamenti ya Uganda

## Ebiwandiiko ebijuliziddwa
Tirana

** Tirana** kye kibuga kya Albania ekikulu.
* Awamu: 1.110 km2
* Abantu: 598,176 (2023) 


Skanderbeg square tirana 2016.jpg
Toptani Shopping Mall Tirana 2016.jpg
Tirana Kapllan Pasha Tomb.jpg
Catedral de la Resurección de Cristo, Tirana, Albania, 2014-04-17, DD 13.JPG
Great-Mosque-of-Tirana-2018.jpg
Castillo de Petrela, Petrela, Albania, 2014-04-17, DD 07.JPG
Kulla e Sahatit-Tiranë.jpg
Pyramid of Tirana October 2023.jpg
Tirana from Dajt.jpg
Tirana from South.jpg
Grand Park of Tirana (2020).jpg
Rachel Magulu

**Rachel Magulu** (Yazaalibwa - Yafa 1955) yali mukyala w'Omugenzi Yafesi Magulu.

## Emyaka Egyasooka

## Famire

Yafumbirwa Yafesi Magulu ne bazaala abaana basatu. Omugenzi Sembuya Christopher Columbus, Omugenzi Buwule Henry Wilberforce n'Omugenzi Mayanja Michael.

## Ddiini

## Okufa

Omugenzi Rachel Magulu yafa kirwadde kya Kookolo mu mwaka gwa 1955.
Dan Birikwalira

**Dan Birikwalira** (yazaalibwa 5 Ogwolubereberye 1996) munna Uganda omuzannyi w'omupiira ku kiraabu ya Gaddafi FC mu liigi ya Uganda ey'okuntikko .  

## Obuto bwe n'okutandika okuzannya omupiira
Dan Birikwalira yazaalibwa mu disitulikiti ya Mukono era olugendo lw’okuzannya omupiira yalutandika akyali muto ddala. Yadde nga Birikwalira aweza obuwanvu bwa mita emu n’ekitundu zokka, ono muzibizi omu ku abo abalina erinnya olw’obuvumu n’obukugu bwe mu kuzibira newankubadde nga abateebi nabazannyi abalala baatera okuzannya nabo bamusinga obuwanvu. Omupiira ogwensimbi yagutandikira mu kiraabu ya Vipers SC, era nga yazannyanga nga omuzibizi ku luuyi olwa kkono. Birikwalira  yazannyirako ne kiraabu okuli  Bright Stars FC ne Kyetume FC, ku buyazike nga anoonya obumanyirivu okumusobozesa okuzannya mu kibinja ekisinga okuba ekyawaggulu mu Uganda.  

## Kiraabu zazannyidde

### Vipers SC
Birikwalira omupiira yagutandikira ku ssomero lya St. Mary's SS Kitende mu mwaka 2008 oluvannyuma n'agenda mu Rilley Packaging Mukono mu sizoni ya 2010/11. Yazannyirako ne ttiimu ya Kampala Junior Team (KJT) okuva mu 2011 okutuuka mu 2013 era bwatyo mu mwaka 2014 naweebwa endagaano ku kiraabu enkulu eya Vipers SC era nagizannyira okumala emyaka mukaaga  

Ku kiraabu enkulu eya Vipers SC, Birikwalira yazannya emipiira ku mutendera gwa Uganda kwossa negyo egiri ku ddaala lya ssemazinga Afirika era nga ali ku Vipers yasobola okuwangula  liigi ya Uganda Premier (UPL) . Olwokuvuganya okwamaanyi ku kirabu ya Vipers SC Birikwalira teyafuna bulungi budde bumala kuzannya era bwatyo nayazikibwa ku kiraabu ezenjawulo asobole okukuza ekitone kye.  

### Bright Stars FC ne Kyetume FC
Mu biseera bye yamala ku bwazike mu Bright Stars FC ne Kyetume FC, Birikwalira yayongera okwolesa obukugu mu kuzibira naddala ku luuyi olwakkono era nayongera okufuna obumanyirivu okuzannya mu kibinja kya liigi ya Uganda eyoku ntikko.   

### Doves All Stars FC
Mu mwaka 2020, Birikwalira yassa omukono ku ndagaano ya myaka ebiri okuzannyira Doves All Stars FC nga eno kiraabu ezannyira mu kibinja ekiddirira ekyokuntikko mu Uganda ekya FUFA Big League era nalaga obumalirivu okusobola okuyamba kiraabu eno okusuumusibwa okuzannyira mu liigi enkulu eya Uganda Premier League . 

### Gaddafi FC
Mu mwaka 2022, Birikwalira yegata ku kiraabu ya Gaddafi FCera  era agizannyidde  mu mpaka za liigi ya Uganda n'ebikopo ebirala nga Uganda Cup. 

## Ebiwandiiko ebikozesebwa